
Xesús maniféstase con amor VIVO 
que nos invita a amar 

1. VER: Necesitamos un CORAZÓN ben acompasado
-  O máis importante na vida é querer e ser querido. Que importante é a familia, os amigos, compartir a vida, dar e darse aos outros.  
Que facedes cos amigos? 
Que valoras máis da familia?

2. XULGAR: Xesús quérenos e invítanos a amar
- No evanxeo de hoxe, Xesús, antes de irse, déixanos o Espírito Santo para que “estea sempre convosco”. Ademais “mora convosco e está en vós”. E engade que “se me amades, gardaredes os meus mandamentos”.
 
QUE NOS QUERE DICIR XESÚS?
- Xesús quérenos cun amor VIVO 
Resucitou e quedou connosco para compartir as nosas inquietudes, alegrías, festas…
podemos experimentar o seu amor vivo, pois é o amigo que nos quere, o amigo fiel que espera de nós unha resposta de fidelidade e de amor. 
- Xesús regálanos o Espírito Santo para “que estea sempre convosco”. Antes de irse ao ceo 
      déixanos o mellor dos agasallos, o Espírito Santo que é esa forza que necesitamos, ese 
      ver as cousas doutra maneira, ese sentir os demais doutra forma…O Espírito Santo é 
      como a luz que non se toca, non cheira nin se oe pero que fai que andemos con 
      confianza, que vexamos a todos como irmáns… 
- Xesús convídanos a amar, “se me amades, gardaredes os meus mandamentos”. 
      Amar a Xesús é amar o Pai, o Fillo e o Espírito Santo (os tres primeiros manda-
      mentos). E Xesús non quere que só o amemos a El senón a todos (os outros 
      sete mandamentos). Fixádevos a quen debes amar máis e como demostrarllo. 
- Hoxe é a “Pascua do Enfermo: ama, coida, acompaña os enfermos. “Déixate cativar polo seu rostro desgastado”, dinos o lema. 
Que fai o Espírito Santo? 
Cales son os mandamentos? 

3. ACTUAR: Déixate coidar por Xesús
- Agradezamos este domingo que Xesús quedou connosco para ser o noso compañeiro, é o noso amigo fiel. 
- Agradezamos tamén que o Espírito Santo sempre vai connosco, iluminándonos, fortalecéndonos, aínda que ás veces non o sintamos preto. 
- Facede un mural cos mandamentos, resumidos no amor…. E aprendédeos de memoria. 
- Que cada neno leve unha candea e acendémolas todas ante o altar. Alguén di: “ofrecemos estas candeas que representan o lume do Espírito que queremos recibir e o lume do noso amor que queremos compartir”. Reparte “corazón” polo mundo. 
- Visitemos a algún enfermo ou unha residencia de anciáns… 
Que imos facer? 



LECTURAS

FEITOS 8, 5-8. 14-17: Impoñíanlles as mans e recibían o Espírito Santo.

Naqueles días, Filipe baixou á cidade de Samaría e predicáballes a Cristo. O xentío unanimemente escoitaba con atención o que dicía Filipe, porque oíran falar dos signos que facía, e estábanos vendo: de moitos posuídos saían os Espíritos inmundos lanzando berros, e moitos paralíticos e eivados curábanse. 
A cidade encheuse de alegría. Cando os apóstolos, que estaban en Xerusalén, se decataron de que Samaría recibira a palabra de Deus, enviaron a Pedro e a Xoán; eles baixaron ata alí e oraron por eles, para que recibisen o Espírito Santo; pois aínda non baixara sobre ningún; estaban só bautizados no nome do Señor Xesús. Entón impoñíanlles as mans e recibían o Espírito Santo. 

Palabra do Señor. 

SALMO 35: Aclama o Señor, terra enteira.


I PEDRO 3, 15-18: Morto na carne pero vivificado no Espírito.



XOÁN 14,15-21: Pedireille ao Pai que vos dea outro 
Paráclito.

	
Narrador:  Na aquel tempo, díxolles Xesús aos seus discípulos: 

Xesús: -«Se me amades, gardaredes os meus mandamentos. E eu pedireille ao Pai que vos dea outro Paráclito, que estea sempre convosco, o Espírito da verdade. 

O mundo non pode recibilo, porque non o ve nin o coñece; vós, en cambio, coñecédelo, porque mora convosco e está en vós. Non vos deixarei orfos, volverei a vós. 

Deica pouco o mundo non me verá, pero vós verédesme e viviredes, porque eu sigo vivindo. 

Entón saberedes que eu estou no meu Pai, e vós en min e eu en vós. 

O que acepta os meus mandamentos e os garda, ese ámame; e o que me ama será amado polo meu Pai, e eu tamén o amarei e manifestareime a el» 

Palabra do Señor.




(Narrador-Xesús).

